ПРОТОКОЛ № 17

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 22 юни 2026 г.

Днес, 22 юни 2026 г. (понеделник) от 13:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Огнян Йорданов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Предложение с рег. индекс № ВСС-8421/16.06.2026 г. от административния ръководител на Окръжен съд – Русе за образуване на дисциплинарно производство за налагане на дисциплинарно наказание на Росица Радославова Радославова – съдия в Окръжен съд – Русе.

2. Акт за резултати от извършена комплексна планова проверка в Районен съд – Средец по наказателни дела, възложена със заповед № ПП-26-3/23.03.2025 г. на главния инспектор на ИВСС.
Приложение: писмо с рег. индекс № ВСС-8062/08.06.2026 г.

3. Акт за резултати от извършена комплексна планова проверка в Районен съд – Тополовград по наказателни дела, възложена със заповед № ПП-26-2/23.03.2025 г. на главния инспектор на ИВСС.
Приложение: писмо с рег. индекс № ВСС-8185/10.06.2026 г.

4. Сигнал и становище, изготвени на основание чл. 54, ал. 1, т. 5 ЗСВ, с изх. № Ж-26-86/11.06.2026 г. на ИВСС, постъпили във ВСС с рег. индекс № ВСС-8225/11.06.2026 г.

5. Сигнал от адвокат Блага Тавар, постъпил във ВСС с рег. индекс № ВСС-8427/17.06.2026 г.

6. Информация от ИВСС относно предприети от административния ръководител на Районен съд – Пловдив мерки за изпълнение на препоръките, дадени в акт за резултати от извършена комплексна планова проверка в Районен съд – Пловдив по наказателни дела, възложена със заповед № ПП-25-36/03.12.2025 г. на главния инспектор на ИВСС (вх. рег. индекс № ВСС-5066/15.06.2026 г.).

7. Информация от ИВСС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с изх. рег. № Ж-26-379/15.05.2026 г. (вх. рег. индекс № ВСС-7210/17.06.2026 г.).

8. Справка относно постъпила информация от Инспектората към Висшия съдебен съвет за извършени проверки на работата на Емилиан Любенов Лаков – съдия в Софийски районен съд, съответно констатираните резултати, за последните 3 (три) години.
Приложение: Извлечение по точка 18 от протокол № 20 от заседание на съдийската колегия на Висшия съдебен съвет, проведено на 09.06.2026 г.

9. Доклад от Петя Тянкова – директор на дирекция „Дисциплинарна дейност“ относно Закон за изменение и допълнение на Административнопроцесуалния кодекс, обн. ДВ., бр. 63/01.08.2025 г., с който се цели оптимизиране на работата и ефективността на административните органи и съдебната система в процеса на въвеждане на дигитализацията в администрацията и правосъдието във връзка с дисциплинарните производства.
Приложение: Оферта от „Енвизимо внедрявания и поддръжка“ с изх.№ О-68/17.03.2026 г.

10. Писмо с вх. рег. индекс № ВСС-7842/16.06.2026 г. от министъра на правосъдието относно сигнал от съдия Георги Ушев.

11. Извлечение по точка 15 от протокол № 23 от заседание на комисия „Бюджет и финанси“ към пленума на ВСС, проведено на 17 юни 2026 г.

1. ОТНОСНО: Предложение с рег. индекс № ВСС-8421/16.06.2026 г. от административния ръководител на Окръжен съд – Русе за образуване на дисциплинарно производство за налагане на дисциплинарно наказание на Росица Радославова Радославова – съдия в Окръжен съд – Русе.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1.1. Предлага на съдийската колегия на ВСС, на основание чл. 316, ал. 1 и 3 ЗСВ, съгласно предложение с рег. индекс № № ВСС-8421/16.06.2026 г. на административния ръководител на Окръжен съд – Русе, да образува дисциплинарно производство и да избере дисциплинарен състав и докладчик по направеното предложение за налагане на дисциплинарно наказание по чл. 308, ал. 1 от Закона за съдебната власт на Росица Радославова Радославова – съдия в Окръжен съд – Русе.

2. ОТНОСНО: Акт за резултати от извършена комплексна планова проверка на PC – Средец по наказателни дела, възложена със Заповед № ПП-26-3/23.03.2026 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-8062/08.06.2026 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение акт за резултати от извършена комплексна планова проверка на PC – Средец по наказателни дела, възложена със Заповед № ПП-26-3/23.03.2026 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-8062/08.06.2026 г.
2.2. Изисква от Инспектората към Висшия съдебен съвет информация относно предприетите от административния ръководител на PC – Средец мерки за изпълнение на препоръките, дадени в акта от проверката, съгласно уведомлението по чл. 58, ал. 4 от Закона за съдебната власт.

3. ОТНОСНО: Акт за резултати от извършена комплексна планова проверка на PC – Тополовград по наказателни дела, възложена със Заповед № ПП-26-2/23.03.2026 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-8185/10.06.2026 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение акт за резултати от извършена комплексна проверка на PC – Тополовград по наказателни дела, възложена със Заповед № ПП-26-2/23.03.2026 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-8185/10.06.2026 г.
3.2. Изисква от Инспектората към Висшия съдебен съвет информация относно предприетите от административния ръководител на PC – Тополовград мерки за изпълнение на препоръките, дадени в акта от проверката, съгласно уведомлението по чл. 58, ал. 4 от Закона за съдебната власт.

4. ОТНОСНО: Сигнал с препоръки и становище, изготвени на основание чл. 54, ал. 1, т. 5 ЗСВ, с изх. № Ж-26-86/20.05.2026 г. на ИВСС, постъпили във ВСС с рег. индекс № ВСС-8225/11.06.2026 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение сигнал с препоръки и становище, изготвени на основание чл. 54, ал. 1, т. 5 ЗСВ, с изх. № Ж-26-86/20.05.2026 г. на ИВСС, постъпили във ВСС с рег. индекс № ВСС-8225/11.06.2026 г. 
4.2. Изисква от ИВСС информация относно предприетите от административния ръководител на Районен съд – Сандански мерки за изпълнение на препоръките, дадени в сигнала по чл. 54, ал. 1, т. 5 ЗСВ, с изх. № Ж-26-86/20.05.2026 г. на ИВСС.

5. ОТНОСНО: Сигнал от адвокат Блага Койчева Тавар, постъпил във ВСС с рег. индекс № ВСС-8427/17.06.2026 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	5.1. Приема за сведение постъпилия сигнал с рег. индекс № ВСС-8427/17.06.2026 г., подаден от Блага Койчева Тавар – адвокат от Софийска адвокатска колегия.
	5.2. Препраща по компетентност сигнала на председателя на Апелативен съд – София и на председателя на Върховния касационен съд.
	5.3. Подателят на сигнала да бъде уведомен за решението на комисията, като за целта му бъде изпратено извлечение по т. 5 от настоящия протокол. 

6. ОТНОСНО: Информация от ИВСС относно предприети от административния ръководител на Районен съд – Пловдив мерки за изпълнение на препоръките, дадени в акт за резултати от извършена комплексна планова проверка в Районен съд – Пловдив по наказателни дела, възложена със заповед № ПП-25-36/03.12.2025 г. на главния инспектор на ИВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Приема за сведение Информация от ИВСС относно предприети от административния ръководител на Районен съд – Пловдив мерки за изпълнение на препоръките, дадени в акт за резултати от извършена комплексна планова проверка в Районен съд – Пловдив по наказателни дела, възложена със заповед № ПП-25-36/03.12.2025 г. на главния инспектор на ИВСС.

7. ОТНОСНО: Информация от ИВСС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с изх. рег. № Ж-26-379/15.05.2026 г. (вх. рег. индекс № ВСС-7210/17.06.2026 г.).
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. Приема за сведение информация от ИВСС за предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с изх. рег. № Ж-26-379/15.05.2026 г. по описа на ИВСС.

8. ОТНОСНО: Справка относно постъпила информация от Инспектората към Висшия съдебен съвет за извършени проверки на работата на Емилиан Любенов Лаков – съдия в Софийския районен съд, съответно констатираните резултати, за последните 3 (три) години.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Предоставя на Комисията по атестирането и конкурсите към Съдийската колегия на Висшия съдебен съвет справка, относно постъпилата информация от Инспектората към Висшия съдебен съвет за извършени проверки на работата на Емилиан Любенов Лаков – съдия в Софийския районен съд, съответно констатираните резултати, за последните 3 (три) години.

9. ОТНОСНО: Закон за изменение и допълнение на Административнопроцесуалния кодекс, обн. ДВ., бр. 63/01.08.2025 г., с който се цели оптимизиране на работата и ефективността на административните органи и съдебната система в процеса на въвеждане на дигитализацията в администрацията и правосъдието във връзка с дисциплинарните производства.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1.	Да се изиска становище от административните ръководители на всички съдилища, включително Върховен административен съд и Върховен касационен съд, от ИВСС и от министъра на правосъдието относно приложимостта на чл. 29а, ал. 1 и 4 АПК по отношение на дисциплинарните производства, както и свързаната с това възможност и необходимост за защита на лични данни и на чувствителна информация, както и за съобразяване с разпоредбите на чл. 313, ал. 3 и чл. 318, ал. 1 ЗСВ.
9.2.	Да се изиска становище от дирекция „Информационни технологии“ относно:
- функционалностите на действащата система Евентис, в частност относно възможността за подаване на документи по електронен път до Съдийската и Прокурорската колегии на ВСС и Пленума на ВСС и необходимите технически решения за подаване на документи по електронен път, така че в максимална степен да се гарантира неразгласяването на  факти и обстоятелства във връзка с дисциплинарните производства и всяка друга, защитена със закон информация;
- възможността за извършване на процесуални действия по електронен път от всички страни по дисциплинарните дела;
- възможността за подаване по електронен път на документи от Съдийска и Прокурорска колегии на ВСС и Пленум на ВСС към Върховен административен съд при обжалване;
- интеграцията на програма Евентис, действаща във ВСС, със Системата за сигурно електронно връчване.
9.3. Възлага на експертите към комисия „Дисциплинарна дейност и взаимодействие с ИВСС“ към Съдийската колегия на Висшия съдебен съвет да приложат мотивите към Закона за изменение и допълнение на АПК, в частта, отнасяща се до чл. 29а и сл. (обн. ДВ, бр. 63/01.08.2025 г.), към преписката по доклада за следващото обсъждане.

10. ОТНОСНО: Писмо с вх. рег. индекс № ВСС-7842/16.06.2026 г. от министъра на правосъдието относно сигнал от съдия Георги Ушев.
Атанаска Дишева: Писмото е разпределено към Комисия „Дисциплинарна дейност“, но комисията не е адресат на писмото от министъра на правосъдието и от нас не се иска извършване на проверка, поради което предложението е да приемем същото за сведение.
 Писмото от министъра на правосъдието е адресирано до г-жа Теодора Точкова - главен инспектор на Инспекторат към Висшия съдебен съвет и до г-жа Олга Керелска – председател на Комисията по професионална етика към СК на ВСС. Същото е разпределено към Комисия „Дисциплинарна дейност и взаимодействие с ИВСС“ към СК на ВСС, но комисията не е адресат и от нея не се иска извършване на проверка, поради което писмото от министъра на правосъдието следва да се приеме за сведение.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Приема за сведение писмо с вх. рег. индекс № ВСС-7842/16.06.2026 г. от министъра на правосъдието относно сигнал от съдия Георги Ушев.

11. ОТНОСНО: Извлечение по точка 15 от протокол № 23 от заседание на комисия „Бюджет и финанси“ към пленума на ВСС, проведено на 17 юни 2026 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. Възлага на експертите от Комисия „Дисциплинарна дейност“ в разумен срок да изготвят, съгласно дадените указания, подробен отчет за изпълнение на програмния бюджет в частта, касаеща дейността на Комисията. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:      (П)

АТАНАСКА ДИШЕВА